**ADÁSVÉTELI KERETSZERZŐDÉS**

*(tervezet)*

Jelen Adásvételi szerződés (a továbbiakban: „**Szerződés**”) létrejött egyrészről a

|  |  |
| --- | --- |
| **Semmelweis Egyetem** |  |
| székhelye: | 1085 Budapest Üllői út 26. |
| ÁHT azonosító szám: | 230254 |
| adószáma: | 15329808-2-42 |
| képviseli: | Dr. Szász Károly kancellár |
| számlavezető bank: | Magyar Államkincstár |
| bankszámla száma:  Felelős szervezeti egység: | 10032000-00282819-00000000  Fül-Orr- és Nyaksebészeti Klinika, |
|  |  |

mint vevő (továbbiakban: **Vevő**),

másrészről a(z)

|  |  |
| --- | --- |
| cégnév: |  |
| székhelye: |  |
| cégjegyzékszáma: |  |
| adószáma: |  |
| képviseli:  számlavezető bank:  bankszámla száma: |  |

mint Eladó (továbbiakban: **Eladó)**

együtt, mint felek (a továbbiakban: **Felek)** között az alulírott napon és helyen az alábbi feltételekkel.

**PREAMBULUM**

A Semmelweis Egyetem a közbeszerzésekről szóló 2015. évi CXLIII. törvény (a továbbiakban: Kbt.) 98. § (2) bekezdés c) pontja alapján, uniós eljárásrend szerinti hirdetmény közzétetele nélküli tárgyalásos közbeszerzési eljárást folytatott le ***„Belső fül implantátumok és processzor(szett) beszerzése vezeték nélküli távmérési funkcióval”*** tárgyban. Eladó, aki a Közbeszerzési dokumentumokban meghatározott termék forgalmazásának jogosultságával rendelkező szakcég, részt vett az eljárásban, és a benyújtott ajánlato(ka)t megvizsgáló Bírálóbizottság javaslata alapján az Ajánlatkérő döntése szerint elnyerte a jogot a szerződés teljesítésére, amelynek alapján a Felek - a Polgári Törvénykönyvről szóló 2013. évi V. törvény (Ptk.) alapján - a jelen adásvételi szerződést (a továbbiakban: Szerződés) kötik.

A közbeszerzési eljárás során a Semmelweis Egyetem, mint Ajánlatkérő értékelési szempontként kizárólag a legkedvezőbb árat vette figyelembe.

1. **Szerződés tárgya**
   1. A Szerződés tárgya a Vevő által lefolytatott közbeszerzési eljárás Közbeszerzési dokumentumaiban meghatározott, valamint a Szerződés 1. és 2. számú mellékletében megnevezett 3 db (a továbbiakban: alapmennyiség) belső fül (cochlear) implantátum és processzor(szett) vezeték nélküli távközlési funkcióval (a továbbiakban: Eszköz(ök)), adásvétele, szállítása a Semmelweis Egyetem Fül-Orr- és Nyaksebészeti Klinika részére. Eladó köteles szakmai ajánlatának megfelelően 12 (tizenkettő) hónap időtartamban jótállást biztosítani. Felek rögzítik, hogy Vevő a Szerződés hatálya alatt jogosult az alapmennyiségen felül további, maximum 3 db (továbbiakban: opciós mennyiség) Eszköz lehívására.
   2. Felek a jelen Szerződést olyan keretszerződésnek tekintik, amely lehívás rendszerén keresztül valósul meg. Eladó tudomásul veszi, hogy a Vevő az 1.1. pontban meghatározott mennyiséget olyan módon köteles tőle megvásárolni, ahogy ez a Szerződés 4. pontjában meghatározásra kerül.
   3. Az Eladó által szállítandó Eszközöknek meg kell felelniük a Közbeszerzési dokumentumokban, valamint a jogszabályban rögzített követelményeknek.
   4. Eladó tudomásul veszi, hogy az 1.1. pontban meghatározott opciós mennyiség lehívására Vevő nem köteles, ezzel a jogával a Szerződés 2. pontjában meghatározott időpont lejártáig élhet. Amennyiben Vevő nem él opciós jogával, úgy a Szerződés nem maradéktalan teljesüléséből eredő bevételkiesés az Eladó kockázatát képezi. Eladó kijelenti, hogy a Szerződés megkötését megelőző közbeszerzési eljárás során a jelen pontban meghatározott eladói kockázat ismeretében nyújtotta be ajánlatát, és határozta meg annak tartalmát. Eladó kijelenti, hogy nem él a Vevővel szemben semmilyen kártérítési vagy egyéb igénnyel a Szerződés nem maradéktalan teljesüléséből eredő bevételkiesése miatt, illetve az esetleges ilyen igényeiről a jelen Szerződés aláírásával egyidejűleg, visszavonhatatlanul lemond.
   5. A Szerződés elválaszthatatlan részét képezi a Közbeszerzési dokumentumokban foglaltak [közbeszerzési eljárás ajánlattételi felhívása, a kiegészítő tájékoztatás(ok) (adott esetben)], valamint a nyertes ajánlat, amelyek azonban fizikailag nem kerülnek jelen Szerződés mellé csatolásra.
   6. Amennyiben az előző pontban említett dokumentumok között ellentmondás áll fenn, úgy a Szerződésben foglaltak az irányadók. Ha egy adott kérdés tekintetében az ellentmondás a Szerződés rendelkezéseinek alkalmazásával nem küszöbölhető ki, elsődlegesen a Közbeszerzési dokumentumokban, végül a nyertes ajánlat rendelkezései alkalmazandók.
2. **A Szerződés hatálya, teljesítési határidő**
   1. A Szerződés a Felek általi kölcsönös aláírás napján lép hatályba és 2018. december 31-éig leadott megrendelés (lehívás) teljesítéséig tart. Amennyiben a Szerződés aláírása a szerződő felek részéről nem egyidejűleg történik, úgy a hatálybalépés napja a Szerződést utolsóként aláíró Fél aláírási dátumával egyezik meg.
   2. Amennyiben a teljes mennyiség (3 db alapmennyiség és maximum 3 db opcionális mennyiség, azaz összesen maximum 6 db) a Szerződés 2.1. pontja szerinti véghatáridő lejártát megelőzően lehívásra kerül, a szerződés hatályát veszti.
   3. Felek megállapodnak, hogy az Eladó az Eszközöket a megrendelés visszaigazolásától számított 5 (öt) munkanapon belül (továbbiakban: Teljesítési határidő) köteles leszállítani.
3. **A Szerződés teljesítésének helye**

3.1.Semmelweis Egyetem, Fül-Orr- és Nyaksebészeti Klinika

1083 Budapest, Szigony utca 36.

1. **A lehívások rendje** 
   1. Vevő az 1.1. pontban meghatározott Eszközöket külön megrendelés, lehívás formájában (a továbbiakban: Lehívás) rendeli/vásárolja meg az Eladótól, mely Lehívás kötelező tartalmi elemei: a megrendelésnek Vevő SAP rendszere által generált azonosító száma, a megrendelni kívánt Eszköz megnevezése, mennyisége.
   2. Vevő képviseletében a Lehívások, illetve a Szerződés teljesítése során a szükséges intézkedések jogát a Semmelweis Egyetem Fül- Orr- és Nyaksebészeti Klinika mindenkori vezetője vagy írásbeli megbízottja gyakorolja (a továbbiakban: Lehívó). Az Eszközök mennyiségi átvételére a Vevő képviseletében a Lehívó által írásban, kifejezetten erre a feladatra meghatalmazott munkatárs jogosult. A teljesítési igazolás kiállítására a Lehívó jogosult.
   3. Vevő a lehívást az Eladó alábbi elérhetőségeire küldi el:

Kapcsolattartó neve:

Telefon:

Mobiltelefon:

Fax:

E-mail:

* 1. Minden egyes Lehívásról az Eladó rendelés visszaigazolást (továbbiakban: visszaigazolás) küld Vevő részére. A visszaigazolás Vevő általi kézhezvételének a Lehívás Eladó általi kézhezvételét követő 1 (egy) munkanapon belül meg kell történnie. Amennyiben Eladó nem küld visszaigazolást a megadott határidőn belül, akkor a Lehívás elküldését követő munkanapon a Lehívást automatikusan visszaigazoltnak kell tekinteni.
  2. A Visszaigazolásban meg kell jelölni: a megrendelésnek a szerződés Vevő SAP rendszere által generált azonosító számát, a lehívott Eszköz megnevezését, mennyiségét, típusát, méretét (ezen adatok a lehívásban szereplő adatoktól nem térhetnek el), a szállítási napját (év, hónap, nap).

1. **Az Eszköz ellenértéke**
   1. Eladót az 1.1 pontban meghatározott feladatok Közbeszerzési Dokumentumokban foglaltaknak megfelelő elvégzése esetén, az alapmennyiség vonatkozásában összesen:

.............................. ,- HUF + ÁFA, azaz ............................... Forint + ÁFA, ellenérték illeti meg az 1. sz. mellékletben foglaltak szerint (egységár: .............................. ,- HUF + ÁFA, azaz ............................... Forint + ÁFA).

* 1. A Szerződés hatálya alatt Vevő rendelkezésre álló keretösszeg az opciós mennyiség vonatkozásában: összesen: .............................. ,- HUF + ÁFA, azaz ............................... Forint + ÁFA. Eladót - az opciós mennyiségből történő lehívás szerződésszerű teljesítése esetén Eszközönként - az 1. sz. mellékletben foglaltak szerinti egységár: .............................. ,- HUF + ÁFA, azaz ............................... Forint + ÁFA illeti meg.
  2. A teljesítés során Vevő a teljesítéskor hatályos magyar adójogszabály szerint fizeti az ellenérték ÁFA tartalmát. A fenti 5.1. pontban meghatározott ellenérték teljes egészében tartalmazza a Szerződés 1. pontjában meghatározott és az Eladó által vállalt szerződéses kötelezettségek ellenértékét, így az Eszközök csomagolását, teljesítési helyre történő szállítását.
  3. A Szerződés hatálya alatt az Eladó a 5.1. pontban meghatározott ellenértéken felül az 1. pont és 5.2. pont szerinti szerződéses kötelezettségek teljesítésével összefüggésben semmilyen további ellenszolgáltatás követelését nem érvényesítheti a Vevő irányában.
  4. Az ellenérték a Szerződés 5. pontjában foglaltak szerint kerül kifizetésre.
  5. Felek a 5.1. pontban meghatározott nettó egységárat fix árnak tekintik, amelynek összegét az Eladó a Szerződés hatálya alatt semmilyen körülményre hivatkozással nem módosíthatja. Az árat nem érinti a magyarországi, vagy a világpiaci árak alakulása, az inflációs ráta és az árfolyamok változása.
  6. Vevő a beszerzés pénzügyi fedezetét a 40119P0000 NEAK forrásból biztosítja.

1. **Fizetési feltételek**
   1. A Vevő az Eszközök ellenértékét az Eladónak az egyes eseti Lehívásokat követően, a Szerződés 1. számú mellékletében szereplő egységárakon fizeti meg. A Szerződés időbeli hatálya alatt az Eladó az 1. számú mellékletben meghatározott szerződéses egységárakon felül a szerződéses kötelezettségeinek teljesítésével összefüggésben semmilyen további ellenszolgáltatási követelést nem érvényesíthet a Vevővel szemben, így pl. a csomagolás költségét, a Vevő 3. pontban meghatározott telephelyére történő szállítás költségét és minden egyéb ráfordítást.
   2. Az Eladó az alábbiak szerint jogosult az egyes eseti Lehívások tekintetében megrendelésenként számlát kiállítani: az Eladó az eseti megrendelésben szereplő Eszköz tekintetében – a megrendelésben feltüntetett mennyiség maradéktalan teljesítését követően – jogosult számlát kiállítani. A kiállított számla eredeti példányát a Semmelweis Egyetem Fül- Orr- és Nyaksebészeti Klinika nevének és címének (1083 Budapest, Szigony utca 36.) feltüntetése mellett, de a Vevő számlázási címére (1085 Budapest, Üllői út 26.), és a Semmelweis Egyetem Pénzügyi Igazgatóság nevére köteles kiállítani és benyújtani. A számlán szerepelnie kell a megrendelés SAP azonosító számának. Ennek hiányában a Vevő jogosult a számlát azonosíthatatlanként visszaküldeni, amely esetben a fizetési határidő a megfelelő tartalmi elemekkel kiegészített számla beérkezésétől számítódik. A számla a SAP azonosító szám mellett a számvitelről szóló 2000. évi C. törvény 167. § (1) bekezdésében, valamint az általános forgalmi adóról szóló 2007. évi CXXVII. törvény 169. §-ban foglaltakat kell, hogy tartalmazza.
   3. A Vevő a Lehívás(ok) szerződésszerű teljesítését követően 15 (tizenöt) napon belül írásban teljesítési igazolást állít ki, és vállalja az 5.1. pont szerinti ellenérték számla alapján történő kifizetését. A teljesítési igazolás kiállítására a Fül- Orr- és Nyaksebészeti Klinika vezetője vagy az általa meghatalmazott személy jogosult.
   4. A kifizetés az igazolt teljesítés alapján, a Kbt. 135. § (1), (6) és (10) bekezdései, a kötelező egészségbiztosítás ellátásairól szóló 1997. évi LXXXIII. törvény 9/A. § a) pontja szerint történik, az eljárás lezárásaként megkötött Szerződésben foglalt feltételek szerint, az alakilag és tartalmilag helyes számla kézhezvételétől számított 60 (hatvan) napon belül. A Felek a Szerződés teljesítésével kapcsolatban az előlegfizetést kizárják.
   5. A teljesítés során Vevő a teljesítéskor hatályos adójogszabály szerint fizeti az ellenérték ÁFA tartalmát.
   6. Megrendelő a kifizetéseket az adózás rendjéről szóló 2017. évi CL. törvény (Art.), az államháztartásról szóló 2011. évi CXCV. törvény (Áht.) és a Kbt. hatályos rendelkezéseinek figyelembe vételével teljesíti.
   7. Vevő nem esik fizetési késedelembe, ha az Eladó nem teljesíti a díjazása iránt igénye érvényesítéséhez a Szerződésben és az irányadó jogszabályban előírt feltételeket.
   8. Vevő a szállítás ellenértékét a teljesítésigazolással ellátott számla kézhezvételétől számított 60 (hatvan) napon belül banki átutalással egyenlíti ki Eladó ................... Banknál vezetett ................................ számú bankszámlájára a kötelező egészségbiztosítás ellátásairól szóló 1997. évi LXXXIII. törvény 9/A. § a) pontja szerint, figyelemmel a Kbt. 135. § (1), (6) és (10) bekezdésére.
   9. Vevő fizetési kötelezettsége teljesítettnek minősül azon a napon, amikor Vevő számláját számlavezető pénzintézete megterhelte. Vevő köteles írásban haladéktalanul értesíteni az Eladót abban az esetben, ha a kiszámlázott összeget kifogásolja. Eladó köteles a számlával kapcsolatos kifogásokról szóló írásbeli értesítés kézhezvételét követő 30 (harminc) napon belül a Vevőnek tájékoztatást nyújtani, illetve a számlát kijavítani. A fizetési határidő az ismételten kibocsátott számla elfogadásától újra kezdődik.
   10. Vevő késedelmes fizetése esetén Eladó a késedelmi kamatra vonatkozóan a Ptk. 6:155. §, valamint a behajtási költségátalányról szóló 2016. évi IX. törvény 3. § szerinti késedelmi kamat követelésére jogosult.
   11. Eladó köteles a Kbt. 136. § (1) bekezdésében foglaltakat megtartani, azaz

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

* 1. Vevő jogosult és egyben köteles a Szerződést felmondani – ha szükséges, olyan határidővel, amely lehetővé teszi, hogy Vevő feladata ellátásáról gondoskodni tudjon – amennyiben Eladó a Kbt. 143. § (3) bekezdésében foglalt magatartásokat megvalósítja. A Szerződés e pont szerinti felmondása esetén Eladó a Szerződés megszűnése előtt már teljesített szolgáltatás pénzbeli ellenértékével Felek elszámolnak egymással.

1. **Adásvétel feltételei, határidők, kapcsolattartás**
   1. A szállítás megszervezésével és lebonyolításával kapcsolatos valamennyi feladat az Eladót terheli. A teljesítés akkor teljes körű, ha az Eladó az Eszközöket a Szerződésben foglaltak szerinti mennyiségben és minőségben, a teljesítés helyén a Vevő részére számlával, az átadást-átvételi igazoló jegyzőkönyvvel átadja. Átadás-átvételi jegyzőkönyvnek minősül az árukísérő számlának a Vevő képviselője által aláírt példánya is.
   2. Amennyiben a Szerződés teljesítése során bármikor az Eladó terhére olyan körülmény áll elő, amely a határidőben történő teljesítést akadályozza, erről a Vevőt haladéktalanul, írásban értesíteni köteles a Szerződés 7.5. – 7.9. pontokban meghatározottak szerint, a késedelem oka és várható időtartama megjelölésével.
   3. Eladó kötelezettséget vállal arra, hogy a Szerződés szerinti valamennyi kötelezettségét a Szerződés hatálya alatt teljesíti.
   4. Amennyiben a Vevő a Szerződésből eredő valamely kötelezettségének teljesítésével késedelembe esik, és ez a késedelem kihat az Eladó késedelmére, azaz akadályozza az Eladót a teljesítésben, a teljesítési határidő a Vevő késedelmének időtartamával a Felek egyező nyilatkozata alapján meghosszabbodik, tekintettel arra, hogy a Vevő késedelme az Eladó egyidejű késedelmét kizárja.
   5. A Felek kötelesek a Szerződéssel kapcsolatos minden lényeges körülményről egymást haladéktalanul tájékoztatni. Felek a Szerződéssel és a teljesítéssel kapcsolatos nyilatkozattételre kapcsolattartókat neveznek meg, akik ebben a körben a Felek képviselőinek minősülnek.

Kapcsolattartó Vevő részéről:

Név:

Telefon:

Mobiltelefon:

Telefax:

E-mail:

Kapcsolattartó Eladó részéről:

Név:

Telefon:

Mobiltelefon:

Telefax:

E-mail:

* 1. A Felek a megnevezett kapcsolattartó személyének megváltoztatása vagy helyettesítése esetén a változást 2 (kettő) munkanapon belül írásban közlik egymással.
  2. A Felek között a Szerződéssel kapcsolatos, a munkavégzés menetét, a teljesítést érdemileg befolyásoló közlés, értesítés csak írásban érvényes és hatályos. Felek ezért megállapodnak abban, hogy a Szerződés keretében egymással szóban vagy telefonon közölt ilyen közlést, értesítést telefaxon, levélpostai vagy elektronikus úton utólag megerősítik. Felek a visszaigazolt e-mailt az egymás közötti kapcsolattartásban írásbeli formának ismerik el.
  3. Az iratokat kézbesítettnek kell tekinteni, ha azokat a címzett átveszi az irat másolati példányán, kézbesítőkönyvben vagy tértivevényen, továbbá az elektronikus úton (fax, e-mail) megküldött iratokat visszaigazolja. Az e-mail útján küldött iratok esetében a címzett kérheti a küldemény aláírt, nyomtatott formában való megismétlését. Ez utóbbi esetben is az elektronikus úton továbbított irat megérkezésének időpontja tekintendő az irat kézbesítési időpontjának.
  4. Felek a teljesítéssel kapcsolatos kérdésekre, észrevételekre a másik félnek legfeljebb 2 (kettő) munkanapon belül, írásban válaszolnak.

1. **Az Eszközök átvétele** 
   1. A Vevő kötelezettséget vállal arra, hogy a leszállított Eszközök tekintetében biztosítja Eladó számára annak rendeltetési helyén való elhelyezésének lehetőségét. A rendeltetésszerű használathoz tartozó követelményekről a Felek egyeztetnek és ebben a tekintetben fokozottan együttműködnek annak érdekében, hogy az eszközök a Szerződés szerinti beszerzési igényt kielégítsék, a Szerződés célját elérje.
   2. A teljesítés Vevő általi átvétele nem jelenti az Eladó szerződésszegése esetén a Vevőt megillető igényérvényesítés jogáról való lemondást.
   3. Az Eladó tudomásul veszi, hogy az Eszközök vonatkozásában a kárveszély a szállítás befejezését igazoló átadás-átvételi eljárás befejezésekor (szállítólevél aláírása), az azok feletti tulajdonjog a 5.1. pontban foglalt ellenérték maradéktalan kiegyenlítését követően száll át a Vevőre.
   4. Hibás teljesítés esetén a szállításból, illetve fuvarozásból eredő hibákkal kapcsolatban a Vevő, a teljesítéstől számított 3 (három) munkanapon belül jogosult Eladóval szemben fellépni. Egyéb minőségi hibákkal, vagy mennyiségi eltérésekkel, hiányokkal kapcsolatos igényeket a Vevő azok észlelését követő 3 (három) napon belül bármikor kifogásolhatja Eladónál.
2. **Szerződésszegés és jogkövetkezményei**
   1. Eladó szavatol azért, hogy a Szerződés szerinti feladatokat határidőben elvégzi, a szerződést teljesíti, továbbá a Szerződés teljes időtartama alatt a Szerződés szerinti feladatok elvégzése és Vevő támogatása céljából folyamatosan a Vevő rendelkezésére áll, s biztosítja a Szerződés minőségi teljesítéséhez szükséges szakértelmet, szakemberforrást és technikai hátteret.
   2. Eladó szavatolja, hogy az Eszközökön harmadik személynek nincsen olyan joga, így különösen szellemi alkotásokra (szellemi tulajdonjogra) vonatkozó joga (pl. szerzői joga, szabadalma, újítása vagy védjegye), amely Vevőnek ezen használati jogát korlátozná, vagy megakadályozná. Eladó vállalja, hogy ha az Eszközökön harmadik személynek ilyen joga lenne, a lehető legrövidebb időn belül, de Vevő értesítésétől számított legfeljebb 45 (negyvenöt) napon belül megszerzi a harmadik személyek szükséges hozzájárulását. Ha a szükséges hozzájárulásokat Eladó e határidőn belül nem tudja megszerezni, Vevő jogosult a hozzájárulásokat Eladó költségére megszerezni, vagy a Szerződés szerint fizetendő díj részét csökkenteni, illetve a Szerződéstől elállni.
   3. Amennyiben Eladó a Szerződés szerinti bármely kötelezettséget határidőben nem, illetve nem megfelelően teljesíti, Vevő kárátalányként a következő pontok szerinti kötbérösszegekre jogosult, azzal, hogy Eladó köteles megtéríteni Vevőnek a késedelemből eredő kárát, kivéve ha az Eladó bizonyítja, hogy a késedelmet ellenőrzési körén kívül eső, a szerződéskötés időpontjában előre nem látható körülmény okozta és nem volt elvárható, hogy a körülményt elkerülje vagy a kárt elhárítsa. (Ptk. 6:142§)
   4. Az Eladó késedelmesen teljesít:

- ha a Szerződésben megállapított teljesítési határidő eredménytelenül eltelt,

- más esetekben, ha kötelezettségét a Vevő felszólítására (a Vevő által megjelölt határidőn belül) nem teljesíti

*Késedelmes teljesítés* esetén a kötbér mértéke: a késedelemmel érintett Eszközök nettó szerződéses ellenértékének 1%-a a késedelem napjaira vetítetten, de maximum 20%-a.

* 1. A késedelmi kötbér maximális mértékének elérése esetén Vevő jogosult elállni a Szerződéstől, illetve azonnali hatállyal felmondhatja azt. A szerződéstől való elállás illetve felmondás esetén Vevő jogosult jelen szerződésben rögzített meghiúsulási kötbért érvényesíteni, azonban ebben az esetben Vevő nem érvényesíthet késedelmi kötbért.
  2. Vevő- függetlenül attól, hogy az Eladó a késedelmét kimentette-e követelheti a teljesítést (a késedelmi kötbér nem mentesíti Eladót a teljesítés alól) vagy ha a késedelem következtében a Szerződés teljesítéséhez fűződő érdeke megszűnt, elállhat a Szerződéstől, illetve felmondhatja azt. Eladó késedelme a Vevő egyidejű késedelmét kizárja.
  3. Eladó szavatosságot vállal azért, hogy az Eszközök megfelelnek a jogszabályoknak, a Vevő ajánlattételi felhívásában, a műszaki leírásban, az Eladási ajánlatban és a jelen szerződésben foglalt minőségi és egyéb követelményeknek, illetve rendeltetésszerű használatra, továbbá célzott hatás kiváltására alkalmasak. Eladó szavatosságot vállal, hogy a szállított Eszközök a felhívásnak és műszaki leírásnak és az érvényes szabályoknak maradéktalanul megfelelnek, az Eszközök újak, mentesek mindenféle tervezési, anyagbeli, kivitelezési hibától, valamint azok tulajdonjogát Eladó Vevő részére jogosultan adja át.
  4. Eladó hibásan teljesít, ha a szerződésben meghatározott Eszközök nem felelnek meg a 9.7 pontban foglalt követelményeknek. Hibás teljesítés esetén Eladó a Vevő felszólításában meghatározott határidőn, de legfeljebb 5 (öt) munkanapon belül köteles biztosítani a hiba jellegétől függően a hiba kijavítását vagy kicserélését a Ptk. 6:159.§ (2) bekezdése a.) pontja alapján. Amennyiben a hiba jellege tekintetében a Vevő és az Eladó között vita merül fel, az Eladó köteles a saját költségére minőségvizsgáló szervek szakvéleményét beszerezni. A kellékszavatossági jogok Eladó általi késedelmes teljesítése esetén a Vevő késedelmi kötbérre jogosult.
  5. Ha a hibás teljesítés miatt Vevő teljesítéshez fűződő érdeke megszűnt- így különösen, de nem kizárólagosan, ha az Eszköz nem cserélhető illetve javítható ki, az Eladó a kicserélést/kijavítást nem vállalja vagy az Eszköznek (annak egy részének, alkotórészének, tartozékának) kicserélése/kijavítása rövid idő alatt értékcsökkenés és a Vevő érdekeinek sérelme nélkül lehetséges- Vevő, mint súlyos szerződésszegési okként elállhat a Szerződéstől, illetve azonnali hatállyal felmondhatja azt.

T*eljesítés elmulasztása vagy a Szerződés meghiúsulása esetén* a kötbér mértéke: a meghiúsulással érintett Eszközök nettó szerződéses ellenértékének 25%-a.

* 1. Vevő a teljesítés elmulasztásának tekinti, amennyiben Eladó a részéről felmerült késedelem esetén a Vevő által adott póthatáridőt is elmulasztja, vagy amennyiben Eladó a teljesítést bármilyen indokra hivatkozással – a vis maior esetét kivéve – megtagadja. A póthatáridő maximum 5 (öt) munkanap.
  2. Amennyiben Eladó a póthatáridőn belül nem tudja az Eszközöket leszállítani, Vevőnek jogában áll harmadik cégtől ezeket beszerezni és az esetlegesen felmerülő többletköltséget Eladóval szemben érvényesíteni.
  3. Amennyiben késedelmes teljesítés vagy a szállítás elmulasztása második alkalommal is megismétlődik, úgy Vevő jogosult a Szerződést haladéktalanul felmondani, a szerződésszegés jogkövetkezményeinek érvényesítése mellett.
  4. Hibás teljesítés esetén a Vevő nem köteles a teljesítést igazolni; Eladó köteles a hibát póthatáridő vállalásával (9.8. pont szerint) kijavítani.
  5. A késedelmi kötbér a késedelem megszűnésekor, a meghiúsulási kötbér pedig az Eladó teljesítési képességének megszűnéséről vagy a teljesítés megtagadásáról történő Vevői tudomásszerzéskor, illetve késedelmes teljesítést követően az érdekmúlás és elállás Vevő általi közlésekor válik esedékessé.
  6. Késedelmes teljesítés esetén Eladó haladéktalanul, illetve a Vevő által kitűzött póthatáridőn belül továbbra is köteles a teljesítésre. A késedelem esetére kikötött kötbér megfizetése nem mentesíti az Eladót a teljesítés alól.
  7. A teljesítés meghiúsulása esetében Vevő kötbérigényének érvényesítésével a teljesítést nem követelheti.
  8. Vevő jogosult kötbérkövetelését leszámlázni, és amennyiben azt az Eladó elismeri, az általa az Eladónak fizetendő összegbe beszámítani. Amennyiben Vevőnek Eladó nem teljesítése vagy hibás, illetve késedelmes teljesítése következtében nem keletkezik ellenérték fizetési kötelezettsége, úgy Vevő a kötbért kiszámlázza és azt Eladó köteles a számla kézhezvételétől számított 3 (három) banki napon belül Vevő részére kifizetni. Ugyanígy kell eljárni, amennyiben a kötbér összege az ellenérték összegét meghaladja.
  9. Vevő fenntartja magának azt a jogát, hogy kötbér-, illetve a szerződésszegésből fakadó egyéb igényét az elévülési határidőn belül akkor is érvényesítheti, ha a szerződésszegésről - késedelmes vagy hibás teljesítésről - tudva a teljesítést elfogadja, és haladéktalanul nem jelenti be igényét.
  10. Eladó tudomásul veszi, hogy a Vevő a Kbt. 142. § (1)-(2) bekezdései alapján köteles a szerződésszegésből eredő igényeket érvényesíteni és azt dokumentálni.
  11. Vevő tájékoztatja az Eladót, hogy a Kbt. 142. § (5) bekezdése alapján Vevő köteles bejelenteni a Közbeszerzési Hatóságnak, ha az Eladó jelen Szerződésben rögzített kötelezettségeit súlyosan megszegi és ez a Szerződés felmondásához, attól való elállásához, kártérítés követeléséhez, vagy egyéb a Szerződésben rögzített jogkövetkezmény érvényesítéséhez vezetett, valamint, ha Eladó magatartásával, amelyért felelős, részben vagy egészben a Szerződés lehetetlenülését okozza.
  12. Ugyanazon jogcímen kizárólag egyféle kötbér követelhető. A kötbérek érvényesíthetőségére a Ptk. 6:186-6:187. §-aiban foglaltak az irányadóak.

1. **Jótállás**
   1. Eladó a Szerződés alapján leszállított, beültetésre kerülő belső egységre a beültetéstől számított 10 (tíz) év, a külső egységre (processzorra) 5 (öt) év időtartamra jótállást vállal a 2. sz. mellékletben meghatározottak, valamint a Ptk. 6:171-6:173. §-ai, illetve a vonatkozó mindenkor hatályos jogszabályok szerint. A jótállási jogokat a Vevő érvényesítheti. Nem számít bele a jótállási időbe a kijavítási időnek az a része, amely alatt a Vevő az Eszközt nem tudja rendeltetésszerűen használni. Az Eszköz mentes mindenfajta tervezési, anyagbeli, kivitelezési vagy egyéb olyan hibáktól, amelyek Eladó tevékenységéből vagy mulasztásból erednek, vagy amelyek Eladó érdekkörében merültek fel.
   2. A jótállási idő alatt az Eladó kötelezettséget vállal arra, hogy az eljárást megindító felhívásban foglaltaknak megfelelően a hét minden munkanapján, 08-16 óra közötti időszakban a Vevő hibabejelentésétől számított 2 (két) munkanapon belül, az arra szakmailag alkalmas és felkészült szerviz-szakemberével/szakembereivel a helyszínen megjelenik, illetve hibát, annak jellegétől függetlenül 5 (öt) munkanapon belül elhárítja. Eladó kötelezettséget vállal továbbá, hogy a javítás 5 (öt) munkanap határidejét alkatrész hiányra hivatkozással sem lépi túl, ellenkező esetben a javítás időtartamára az Eszközzel mindenben megegyező cserekészüléket biztosít.
   3. Vevő köteles a jótállás ideje alatt az általa észlelt, jótállási kötelezettség körébe tartozó hibát haladéktalanul bejelenteni az Eladónak a 7.8 pontban meghatározottak szerint. Amennyiben ezen kötelezettségét a Vevő elmulasztja vagy késedelmesen teszi meg, akkor az ebből eredő károkat ő viseli.
   4. A jótállási időszak alatt előforduló meghibásodásokat az Eladó – saját választása szerint – csere vagy javítás útján saját költségére küszöböli ki. A jótállási kötelezettség késedelmes vagy hibás teljesítése a Szerződésben meghatározottak szerinti kötbér fizetési kötelezettséget von maga után; az alkalmazni rendelt kötbér a 9.4 és a 9.9 pontok szerint alakul.
   5. Az Eladót az általa nyújtott szolgáltatások vonatkozásában felelősség akkor terheli, ha valamely szerződésszegő magatartásért vagy szerződésen kívüli károkozásért felelős. Mentesül Eladó a felelősség alól, ha bizonyítja, hogy úgy járt el, ahogy az adott helyzetben általában elvárható.
   6. Az Eladó a Szerződésből származó kártérítési kötelezettségekért a Polgári Törvénykönyv rendelkezései értelmében felelős. Nem mentesül az Eladó a felelősség alól a szándékosan, súlyos gondatlansággal vagy bűncselekménnyel, illetve az életben, testi épségben vagy egészségben okozott kár esetén.
2. **A Szerződés módosítása, megszűnése**

11.1 A Szerződés és annak mellékletei, írásos formában módosíthatók, a Kbt. 141. §-ban foglaltak figyelembevétele mellett. Nem minősül a Kbt. 141. § (4) bekezdés a) pontja alapján szerződésmódosításnak a Felek cégjegyzékben nyilvántartott adataiban – így különösen a székhelyében, képviselőiben, bankszámlaszámában – bekövetkező változás, továbbá a szerződéskötés és teljesítés során a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 2 munkanapos határidővel, vagy a változás bekövetkezését (bejegyzését) követő 2 (kettő) napon belül köteles értesíteni.

* 1. Felek megállapodnak abban, hogy a Szerződés bármelyik fél részéről csak azonnali hatályú felmondási ok esetén mondható fel, a Szerződés rendelkezései szerint.
  2. Azonnali hatályú felmondási oknak minősül a Vevő részéről, ha:

a) olyan okból, amelyért Eladó felelős, harmadik személy az Eszközt jogosulatlanul elvonja a Vevő használatából: a Vevő az Eszközön és kiegészítő részein (tartozékain) olyan okból, amelyért Eladó felelős nem tud tulajdont szerezni;

b) az Eszközök leszállításával valamint a Szerződés szerinti jótállási kötelezettségével az Eladó több, mint 10 (tíz) napot meghaladó késedelembe esik és ezt a Vevő felszólító levelének kézhezvételét követő 10 (tíz) napon belül nem orvosolja;

c) az Eladó gazdálkodásában, vagy szervezetében olyan változások következnek be, amelyek veszélyeztetik a Szerződésben foglalt kötelezettségek teljesítését, vagy az Eladóval szemben felszámolási- vagy végrehajtási eljárást rendeltek el kivéve a csődeljárásról és a felszámolási eljárásról szóló 1991. évi IL. tv. (Cstv.) 11. § (2) h) pontjában foglaltakat;

d) Eladó a Kbt. 136. § (1) bekezdésében foglalt magatartások valamelyikét elmulasztja;

e) Eladó a Kbt. 143. § (3) bekezdésében foglalt magatartások valamelyikét megvalósítja;

f) a Kbt. 143. § (2) bekezdése szerinti körülmény fennáll;

g) Eladó a Szerződésben foglaltak teljesítését megtagadja;

h) a kötbér mértéke eléri a maximumát.

* 1. Egyéb szerződésszegés esetén a Vevő írásbeli felszólítást küld az Eladónak, 8 (nyolc) napos határidő kitűzésével a fennálló állapot megszüntetésére. Amennyiben ennek Eladó nem tesz eleget, a Vevő azonnali hatályú felmondással élhet.
  2. A Szerződés megszűnése az esetleges meghiúsulási kötbér megfizetésére vonatkozó rendelkezés hatályát elállás esetén sem érinti.
  3. A Szerződés megszűnését követően Felek haladéktalanul, legkésőbb a megszűnéstől számított 15 (tizenöt) napon belül kötelesek egymással elszámolni.
  4. A szerződésszegésért felelős Fél köteles a másik Félnek az ebből eredő kárát a polgári jog szabályai szerint megtéríteni.

1. **Vis Maior**
   1. A vis maior olyan, a Feleknek fel nem róható, akaratuktól, cselekedeteiktől, mulasztásuktól és eljárásuktól egyébként függetlenül bekövetkező, elháríthatatlan esemény, mint például háború, polgári felkelés, munkabeszüntetés, természeti katasztrófa vagy más elháríthatatlan szükséghelyzet, amely számottevő módon akadályozza vagy lehetetlenné teszi a vállalt szolgáltatás teljesítését.
   2. A vis maior események által érintett felek kötelesek írásban a lehetőséghez képest azonnal értesíteni egymást az ilyen esemény bekövetkezéséről és megszűnéséről, valamint annak fennállása alatt az azzal kapcsolatos valamennyi lényeges körülményről. Az ennek elmulasztásából eredő kár a mulasztó felet terheli. Mindkét fél – amennyiben ésszerűen lehetséges – a vis maior ideje alatt mindent megtesz a kötelezettségei teljesítésének folytatása érdekében.

* 1. Ha a vis maior esemény következtében az Eladó nem tudja a Szerződés szerinti kötelezettségét teljesíteni és a körülmények hosszantartó, vagy előre meg nem meghatározható elhúzódása miatt a Vevő teljesítéshez fűződő érdeke megszűnik, a Vevő jogosult a Szerződést azonnali hatállyal felmondani az Eladóhoz küldött írásbeli értesítéssel.
  2. Ha a vis maior nem teszi lehetetlenné a Szerződés teljesítését, de késlelteti azt: a teljesítési határidő meghosszabbodik a vis maior okozta késedelem időtartamával.

**13. Részleges érvénytelenség**

13.1. Ha a Szerződés vagy mellékleteinek bármely része érvénytelennek bizonyul, a Szerződés fennmaradó része érvényes marad. Ebben az esetben a Felek a Szerződést úgy értelmezik és módosítják, hogy az érvénytelenné vagy hatálytalanná vált részek nélkül a Szerződés a Felek céljának leginkább megfeleljen.

1. **A vitás kérdések, jogi eszköz megválasztása, illetékesség**
   1. Amennyiben a dokumentumok között ellentmondás áll fenn, a Szerződésben foglaltak az irányadók. Ha egy adott kérdés tekintetében az ellentmondás a Szerződés rendelkezéseinek alkalmazásával nem küszöbölhető ki, elsődlegesen a Közbeszerzési Dokumentumok, végül az Ajánlat rendelkezései alkalmazandók.
   2. Amennyiben a Felek között a Szerződéssel összefüggésben vita alakul ki, a Felek vállalják, hogy vitájukat elsősorban megegyezéssel rendezik. Amennyiben a tárgyalások kezdetétől számított harminc (30) napon belül, vagy a Felek által esetenként megállapított határidőn belül Felek nem tudják békés úton megoldani vitás kérdéseiket, jogvitáik rendezésére a magyar Polgári Perrendtartás szerint hatáskörrel és illetékességgel rendelkező bírósághoz fordulhatnak.
   3. A Vevő és az Eladó között létrejött Szerződésben nem szabályozott kérdésekben a magyar jog, így különösen a Polgári Törvénykönyv adásvételi szerződésre vonatkozó rendelkezései, valamint a 4/2009 (III.17.) EüM. rendelet irányadóak.
2. **Alvállalkozók**

15.1. Eladó a teljesítésében közreműködő alvállalkozó tekintetében a Kbt. 138. §-ában foglaltakat köteles figyelembe venni. Eladó teljesítésében köteles közreműködni az olyan alvállalkozó és szakember, amely a közbeszerzési eljárásban részt vett Eladó alkalmasságának igazolásában. Az ajánlatban megjelölt alvállalkozó személye csak a Kbt. 138. §-ában foglaltak szerint módosítható.

15.2. Az Eladó tudomásul veszi, hogy a Szerződés teljesítése során a teljesítésbe jogszerűen bevont alvállalkozókért úgy felel, mintha a munkát maga végezte volna el. Jogellenesen bevont alvállalkozó esetén minden kárért teljes felelősséggel tartozik.

1. **Egyéb feltételek**

16.1. Eladó nyilatkozik, hogy átlátható szervezetnek minősül és vállalja, hogy az erre vonatkozó nyilatkozatában foglaltak változása esetén haladéktalanul tájékoztatja Vevőt. A valótlan tartalmú nyilatkozat alapján kötött visszterhes szerződést a Vevő jogosult felmondani.

* 1. A Kbt. 136.§ (2) bekezdése alapján külföldi adóilletőségű nyertes ajánlattevő köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
  2. Az Eladó tudomásul veszi, hogy a Semmelweis Egyetem területén, így a munkaterületein is, zárt láncú videó megfigyelő rendszer működik, melynek rögzített felvételeit a Biztonságtechnikai Igazgatóság ellenőrzi.
  3. Jelen szerződés öt (5) azonos érvényű példányban magyar nyelven készült, melyből Vevő négy (4), Eladó egy (1) példányt kap. A Szerződés elválaszthatatlan részét képezi, azonban fizikailag nem kerül csatolásra a Szerződés alapját képező közbeszerzési eljárásban a Vevő által kibocsátott Ajánlati dokumentáció, valamint az Eladó által benyújtott Ajánlat.
  4. Felek a Szerződést elolvasás és közös értelmezés után, mint akaratukkal mindenben megegyezőt, jóváhagyólag írják alá.

|  |  |
| --- | --- |
| Budapest, 2018. \_\_\_\_\_\_\_\_\_\_\_\_\_\_ hó \_\_\_ napján: | Budapest, 2018. \_\_\_\_\_\_\_\_\_\_\_\_\_\_ hó \_\_\_ napján: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Dr. Szász Károly**  kancellár  Semmelweis Egyetem  **Vevő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Eladó** |
|  |
| Pénzügyileg ellenjegyzem a Vevő részéről:  Budapest, 2018. \_\_\_\_\_\_\_\_\_\_\_\_\_\_ hó \_\_\_ napján: | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Borbélyné Balogh Zsuzsanna  Gazdasági Főigazgató |  |
| Jogilag ellenjegyzem a Vevő részéről:  Budapest, 2018. \_\_\_\_\_\_\_\_\_\_\_\_\_\_ hó \_\_\_ napján: | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jogtanácsos |

Mellékletek: 1. sz. melléklet: Felolvasólap és Szakmai ajánlat

2. sz. melléklet: Közbeszerzési műszaki leírás

3. sz. melléklet Átláthatósági nyilatkozat